
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 220 

24 Οκτωβρίου 2011 


ΝΟΜΟΣ ΥΠ’ ΑΡΙΘ. 4023 

Διεύρυνση της άμεσης και συμμετοχικής δημοκρατίας 
με τη διενέργεια δημοψηφίσματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΑΝΤΙΚΕΙΜΕΝΟ-ΠΡΟΚΗΡΥΞΗ 
ΕΡΩΤΗΜΑ-ΨΗΦΟΦΟΡΟΙ-ΣΥΜΜΕΤΟΧΗ 

Άρθρο 1 

Αντικείμενο του παρόντος νόμου είναι η οργάνω¬ 
ση της διαδικασίας προσφυγής σε δημοψήφισμα για 
κρίσιμο εθνικό θέμα ή για ψηφισμένο νομοσχέδιο που 
ρυθμίζει σοβαρό κοινωνικό ζήτημα με εξαίρεση τα δη¬ 
μοσιονομικά, σύμφωνα με την παράγραφο 2 του άρθρου 
44 του Συντάγματος. 

Άρθρο 2 

1. Το δημοψήφισμα προκηρύσσεται με προεδρικό δι¬ 
άταγμα. 

2. Το προεδρικό διάταγμα προκήρυξης δημοψηφίσμα¬ 
τος για κρίσιμο εθνικό θέμα προσυπογράφεται από το 
Υπουργικό Συμβούλιο και για ψηφισμένο νομοσχέδιο, 
που ρυθμίζει σοβαρό κοινωνικό ζήτημα, από τον Πρό¬ 
εδρο της Βουλής. 

3. Το προεδρικό διάταγμα εκδίδεται, εντός της προ¬ 
θεσμίας που ορίζεται στην απόφαση της Ολομέλειας 
της Βουλής, με την οποία γίνεται δεκτή η πρόταση για 
τη διενέργεια δημοψηφίσματος και δημοσιεύεται στην 
Εφημερίδα της Κυβερνήσεως. 

Άρθρο 3 

1. Ο ψηφοφόρος καλείται να εκφράσει την προτίμη¬ 
ση του στο ερώτημα ή στα ερωτήματα, που καθορί¬ 


ζονται στην απόφαση της Ολομέλειας της Βουλής, με 
την οποία γίνεται δεκτή η πρόταση για τη διενέργεια 
δημοψηφίσματος. 

2. Το ερώτημα ή τα ερωτήματα και οι απαντήσεις τους 
διατυπώνονται κατά τρόπο σαφή και σύντομο. 

3. Το ερώτημα ή τα ερωτήματα και οι απαντήσεις τους 
αναφέρονται ειδικά στο προεδρικό διάταγμα προκήρυ¬ 
ξης του δημοψηφίσματος. 

Άρθρο 4 

1. Το δημοψήφισμα διενεργείται με άμεση, καθολική 
και μυστική ψηφοφορία. 

2. Στο δημοψήφισμα ψηφίζουν οι Έλληνες και οι Ελ- 
ληνίδες που είναι γραμμένοι στους εκλογικούς κατα¬ 
λόγους και την ημέρα διεξαγωγής της ψηφοφορίας 
βρίσκονται εντός των ορίων της Επικράτειας. 

Άρθρο 5 

Στο δημόσιο διάλογο, επί του ερωτήματος ή των ερω¬ 
τημάτων που τίθενται στην ψηφοφορία, και, εν γένει, στη 
διενέργεια του δημοψηφίσματος συμμετέχουν πολιτικά 
κόμματα, ανεξαρτήτως της εκπροσώπησης τους στη 
Βουλή ή στο Ευρωπαϊκό Κοινοβούλιο, ενώσεις προσώ¬ 
πων, επιστημονικές, επαγγελματικές ή συνδικαλιστικές 
οργανώσεις και κάθε άλλη οργάνωση της κοινωνίας 
των πολιτών. 

ΚΕΦΑΛΑΙΟ ΔΕΥΤΕΡΟ 
ΟΙΚΟΝΟΜΙΚΗ ΔΙΑΧΕΙΡΙΣΗ 

Άρθρο 6 

1. Τα έσοδα και οι δαπάνες κατά τη διάρκεια της πε¬ 
ριόδου από την απόφαση της Ολομέλειας της Βουλής, 
με την οποία γίνεται δεκτή η πρόταση για τη διενέργεια 
δημοψηφίσματος, έως τη διεξαγωγή της ψηφοφορίας 
θεωρούνται εκλογικές, σύμφωνα με τα οριζόμενα στο 
ν. 3023/2002 (Α' 146). 

2. Σε όσους συμμετέχουν στη διενέργεια δημοψηφί¬ 
σματος δεν διατίθεται κρατική χρηματοδότηση. 

3. Απαγορεύεται η χρηματοδότηση και κάθε άλλου εί¬ 
δους παροχές ή διευκολύνσεις σε όσους συμμετέχουν 
στη διενέργεια δημοψηφίσματος από: 

α) φυσικά πρόσωπα που δεν έχουν την ελληνική ιθα¬ 
γένεια ή που είναι ιδιοκτήτες ή εκδότες ημερήσιων ή πε¬ 
ριοδικών εντύπων πανελλήνιας ή τοπικής κυκλοφορίας ή 
που είναι ιδιοκτήτες ραδιοφωνικών ή τηλεοπτικών, εν 
γένει, σταθμών, 

β) νομικά πρόσωπα δημόσιου ή ιδιωτικού δικαίου, και 

γ) Οργανισμούς Τοπικής Αυτοδιοίκησης του πρώτου 
και του δεύτερου βαθμού. 

4. Η χρηματοδότηση από το ίδιο φυσικό πρόσωπο δεν 
επιτρέπεται να υπερβαίνει το ποσό των πέντε χιλιάδων 
(5.000) ευρώ. 

5. α) Όποιος από τους συμμετέχοντες στη διενέργεια 
δημοψηφίσματος λαμβάνει χρηματοδότηση κατά παρά¬ 
βαση της παραγράφου 3, τιμωρείται με πρόστιμο έως ε¬ 
κατό χιλιάδων (100.000) ευρώ. 

Όποιος χρηματοδοτεί συμμετέχοντες στη διενέργεια 
δημοψηφίσματος κατά παράβαση της παραγράφου 3, τι¬ 
μωρείται με φυλάκιση έως δύο έτη και πρόστιμο τουλά¬ 
χιστον πενήντα χιλιάδων (50.000) ευρώ. 

β) Οποιος από τους συμμετέχοντες στη διενέργεια δη¬ 
μοψηφίσματος λαμβάνει χρηματοδότηση κατά παράβα¬ 
ση της παραγράφου 4, τιμωρείται με πρόστιμο στο εκα¬ 
τονταπλάσιο της υπέρβασης. 

Όποιος χρηματοδοτεί συμμετέχοντες στη διενέργεια 
δημοψηφίσματος κατά παράβαση της παραγράφου 4, τι¬ 
μωρείται με φυλάκιση έως ένα έτος και πρόστιμο τουλά¬ 
χιστον δέκα χιλιάδων (10.000) ευρώ. 

Αρθρο 7 

1. Για τη συμμετοχή στη διενέργεια δημοψηφίσματος 
επιβάλλεται όριο δαπανών. 

2. Οι δαπάνες των πολιτικών κομμάτων δεν επιτρέπε¬ 
ται να υπερβαίνουν το τριάντα τοις εκατό (30%) της χρη¬ 
ματοδότησης που διατέθηκε στις τελευταίες γενικές 
βουλευτικές εκλογές. 

3. Οι δαπάνες ενώσεων προσώπων, επιστημονικών, ε¬ 
παγγελματικών ή συνδικαλιστικών οργανώσεων και κά¬ 
θε άλλης οργάνωσης της κοινωνίας των πολιτών δεν ε¬ 
πιτρέπεται να υπερβαίνουν το πενήντα τοις εκατό (50%) 
του ποσού που αποτελεί όριο δαπανών για τα πολιτικά 
κόμματα, σύμφωνα με την παράγραφο 2. 

4. Η υπέρβαση του ορίου δαπανών τιμωρείται με πρό¬ 
στιμο που ανέρχεται στο πενταπλάσιο του ποσού της υ¬ 
πέρβασης. 

Αρθρο 8 

1. Η οικονομική διαχείριση κατά τη διάρκεια της περιό¬ 
δου από την απόφαση της Ολομέλειας της Βουλής, με 
την οποία γίνεται δεκτή η πρόταση για τη διενέργεια δη¬ 
μοψηφίσματος, έως τη διεξαγωγή της ψηφοφορίας, ε¬ 
λέγχεται από την Επιτροπή του άρθρου 21 του ν. 3023/ 
2002 . 

2. Τα πολιτικά κόμματα, ανεξαρτήτως της ιδιότητάς 
τους ως δικαιούχων κρατικής χρηματοδότησης, καθώς ε¬ 
πίσης οι ενώσεις προσώπων, οι επιστημονικές, οι επαγ¬ 
γελματικές ή οι συνδικαλιστικές οργανώσεις και κάθε 
άλλη οργάνωση της κοινωνίας των πολιτών που συμμε¬ 
τέχουν στη διενέργεια δημοψηφίσματος υποχρεούνται 


στη σύνταξη και τη δημοσίευση ειδικής έκθεσης εσόδων 
και δαπανών. 

3. Η οικονομική διαχείριση για τη συμμετοχή στη διε¬ 
νέργεια δημοψηφίσματος πολιτικών κομμάτων που λαμ¬ 
βάνουν κρατική χρηματοδότηση αποτελεί διακριτή εγ¬ 
γραφή και στον ισολογισμό εσόδων και δαπανών του ε¬ 
πόμενου έτους. 

4. Κατά τα λοιπά, εφαρμόζονται τα άρθρα 18 και 19 
του ν. 3023/2002. 

5. Όποιος από τους συμμετέχοντες στη διενέργεια δη¬ 
μοψηφίσματος δεν συμμορφώνεται στις υποχρεώσεις 
δημοσιότητας της οικονομικής του διαχείρισης, τιμωρεί¬ 
ται με πρόστιμο έως δέκα χιλιάδες (10.000) ευρώ. 

6. Οι κυρώσεις των άρθρων 6, 7 και 8 επιβάλλονται στα 
πολιτικά κόμματα με απόφαση του Προέδρου της Βου¬ 
λής και στους λοιπούς συμμετέχοντες στη διενέργεια 
δημοψηφίσματος με απόφαση των Υπουργών Εσωτερι¬ 
κών και Οικονομικών. 

ΚΕΦΑΛΑΙΟ ΤΡΙΤΟ 
ΔΗΜΟΣΙΑ ΠΡΟΒΟΛΗ 

Αρθρο 9 

1. Κατά τη διάρκεια της περιόδου από τη δημοσίευση 
του προεδρικού διατάγματος, με το οποίο προκηρύσσε¬ 
ται η διενέργεια δημοψηφίσματος, έως και την Παρα¬ 
σκευή πριν από τη διεξαγωγή της ψηφοφορίας οι δημό¬ 
σιοι και οι ιδιωτικοί ραδιοφωνικοί σταθμοί, οι τηλεοπτικοί 
σταθμοί ελεύθερης λήψης, καθώς επίσης οι φορείς πα¬ 
ροχής συνδρομητικών και τηλεοπτικών υπηρεσιών κάθε 
μορφής υποχρεούνται να μεταδίδουν μηνύματα όσων 
συμμετέχουν στο δημοψήφισμα. 

2. Η διάρκεια του χρόνου για τη μετάδοση μηνυμάτων 
καθορίζεται με κοινή απόφαση του Υπουργού Εσωτερι¬ 
κών και του Υπουργού που είναι αρμόδιος για την επο- 
πτεία των Μέσων Μαζικής Επικοινωνίας, μετά από γνώ¬ 
μη του Εθνικού Συμβουλίου Ραδιοτηλεόρασης. 

Ο χρόνος που διατίθεται κατανέμεται ισομερώς μετα¬ 
ξύ εκείνων που τάσσονται υπέρ καθεμιάς από τις προ- 
σφερόμενες απαντήσεις στο ερώτημα ή στα ερωτήματα. 

3. Με όμοια απόφαση και υπό τους ίδιους όρους καθο¬ 
ρίζεται ο χρόνος που διατίθεται στα δελτία ειδήσεων 
των κρατικών και ιδιωτικών ραδιοφωνικών και τηλεοπτι¬ 
κών σταθμών για την παρουσίαση της δραστηριότητάς 
τους. 

4. Η μετάδοση των μηνυμάτων και η παρουσίαση της 
δραστηριότητας διενεργείται δωρεάν και απαλλάσσεται 
από κάθε τέλος. 

5. Δικαιούχοι των χώρων υπαίθριας προβολής πολιτι¬ 
κών μηνυμάτων, όπως καθορίζονται στο άρθρο 44 του 
π.δ. 96/2007 (Α' 116), είναι και οι ενώσεις προσώπων, οι 
επιστημονικές, οι επαγγελματικές ή οι συνδικαλιστικές 
οργανώσεις, καθώς επίσης κάθε άλλη οργάνωση της κοι¬ 
νωνίας των πολιτών που συμμετέχουν στη διενέργεια 
δημοψηφίσματος. 

Άρθρο 10 

1. Με κριτήριο τη θέση τους στο ερώτημα ή στα ερω¬ 
τήματα που τίθενται στην κρίση των ψηφοφόρων, τα πο¬ 
λιτικά κόμματα, οι ενώσεις προσώπων, οι επιστημονικές, 
οι επαγγελματικές ή οι συνδικαλιστικές οργανώσεις και 
κάθε άλλη οργάνωση της κοινωνίας των πολιτών συμμε¬ 
τέχουν στην αντίστοιχη «Επιτροπή Υποστήριξης». 

2. Για την απόφασή τους ενημερώνεται με την υποβο¬ 
λή σχετικής δήλωσης ο Υπουργός Εσωτερικών εντός 
τριών ημερών από τη δημοσίευση του προεδρικού δια¬ 
τάγματος, με το οποίο προκηρύσσεται η διενέργεια δη¬ 
μοψηφίσματος. 

3. Ο χρόνος που διατίθεται με τις παραγράφους 2 και 3 
του άρθρου 9 για την προβολή μηνυμάτων και την πα¬ 
ρουσίαση της δραστηριότητας, καθώς επίσης οι χώροι υ¬ 
παίθριας προβολής της παραγράφου 5 του άρθρου 9 κα- 
τανέμονται μεταξύ όσων συμμετέχουν στην αντίστοιχη 
«Επιτροπή Υποστήριξης» με απόφασή τους. 

4. Κάθε «Επιτροπή Υποστήριξης» έχει δικαίωμα να ο¬ 
ρίζει έναν εκπρόσωπό της και τον αναπληρωτή του σε 
κάθε εκλογικό τμήμα. 

5. Τα ζητήματα που αφορούν τη δημιουργία και τη συμ¬ 
μετοχή σε «Επιτροπή Υποστήριξης», καθώς επίσης κάθε 
άλλη αναγκαία λεπτομέρεια για την εφαρμογή του πα¬ 
ρόντος καθορίζονται με απόφαση του Υπουργού Εσωτε¬ 
ρικών. 

Άρθρο 11 

Κατά τη διάρκεια της περιόδου από τη δημοσίευση του 
προεδρικού διατάγματος, με το οποίο προκηρύσσεται η 
διενέργεια δημοψηφίσματος, έως και την ημέρα διεξα¬ 
γωγής της ψηφοφορίας, απαγορεύεται σε όσους συμμε¬ 
τέχουν σε αυτό: 

α) η ανάρτηση ή η επικόλληση σε εξωτερικούς δημό¬ 
σιους ή ιδιωτικούς χώρους και σε αυτοκινούμενα μέσα α- 
εροπανώ, πανώ, αφισών, γιγαντοαφισών και κάθε άλλου 
είδους υλικού προβολής, εκτός των χώρων της παρα¬ 
γράφου 5 του άρθρου 9, καθώς επίσης η αναγραφή συν¬ 
θημάτων, και 

β) η μετάδοση μηνυμάτων από δημόσιους και ιδιωτι¬ 
κούς ραδιοφωνικούς σταθμούς, τηλεοπτικούς σταθμούς 
ελεύθερης λήψης, καθώς επίσης από φορείς παροχής 
συνδρομητικών και τηλεοπτικών υπηρεσιών, με την επι¬ 
φύλαξη όσων ορίζονται στις παραγράφους 2 και 3 του 
άρθρου 9. 

ΚΕΦΑΛΑΙΟ ΤΕΤΑΡΤΟ 
ΨΗΦΟΦΟΡΙΑ 

Άρθρο 12 

1. Η ψηφοφορία διεξάγεται εντός τριάντα ημερών από 
τη δημοσίευση του προεδρικού διατάγματος, με το ο¬ 
ποίο προκηρύσσεται το δημοψήφισμα, κατά εκλογικές 
περιφέρειες, όπως αυτές καθορίζονται κάθε φορά στις 
διατάξεις του νόμου για την εκλογή βουλευτών. 

2. Ημέρα διεξαγωγής της ψηφοφορίας ορίζεται η Κυ¬ 
ριακή. 

3. Η ψηφοφορία αρχίζει στις 7.00 και ολοκληρώνεται 
στις 19.00 της ίδιας ημέρας. 

Αρθρο 13 

1. Το εκλογικό σώμα εκφράζει την προτίμησή του σε έ¬ 
ντυπο ψηφοδέλτιο με τη χρήση των όρων ΝΑΙ και ΟΧΙ ή 
με οποιονδήποτε άλλο τρόπο καθορίζει η Ολομέλεια της 
Βουλής στην απόφασή της για τη διενέργεια δημοψηφί¬ 
σματος. 

2. Στους ψηφοφόρους μαζί με το έντυπο χορηγείται 
και ένα λευκό ψηφοδέλτιο. 


Άρθρο 14 

1. Τα ψηφοδέλτια έχουν ορθογώνιο σχήμα και κατα¬ 
σκευάζονται, ομοιόμορφα για όλη τη χώρα, από λευκό 
χαρτί με φροντίδα του Υπουργείου Εσωτερικών. 

Οι διαστάσεις του ψηφοδελτίου καθορίζονται με από¬ 
φαση του Υπουργού Εσωτερικών, η οποία εκδίδεται την 
τρίτη ημέρα μετά τη δημοσίευση του προεδρικού διατάγ¬ 
ματος προκήρυξης του δημοψηφίσματος. 

2. Οι φάκελοι, μέσα στους οποίους κλείνονται τα ψη¬ 
φοδέλτια, είναι ομοιόμορφοι για όλη τη χώρα και κατα¬ 
σκευάζονται με φροντίδα του Υπουργείου Εσωτερικών 
από αδιαφανές χαρτί. 

Κατά τα λοιπά, εφαρμόζεται ανάλογα το άρθρο 75 του 
π.δ. 96/2007. 

3. Τα ψηφοδέλτια και οι φάκελοι αποστέλλονται στον 
οικείο Αντιπεριφερειάρχη της περιφερειακής ενότητας 
της έδρας κάθε νομού και για την Περιφέρεια Αττικής 
στον Περιφερειάρχη της το αργότερο πέντε ημέρες πριν 
από τη διεξαγωγή της ψηφοφορίας και σε αριθμό μεγα¬ 
λύτερο τουλάχιστον κατά είκοσι τοις εκατό (20%) του α¬ 
ριθμού των εγγεγραμμένων ψηφοφόρων σε κάθε εκλο¬ 
γικό τμήμα. 

Άρθρο 15 

1. Σε κάθε έντυπο ψηφοδέλτιο αναγράφεται με κεφα¬ 
λαία γράμματα μαύρης απόχρωσης το ερώτημα ή τα ε¬ 
ρωτήματα. 

2. Παραπλεύρως κάθε ερωτήματος αναγράφονται, με 
κεφαλαία γράμματα μαύρης απόχρωσης, οι απαντήσεις 
που έχει στη διάθεσή του ο ψηφοφόρος. 

3. Το ερώτημα και οι απαντήσεις χωρίζονται μεταξύ 
τους με κάθετη γραμμή της ίδιας απόχρωσης. 

4. Στην περίπτωση που τα ερωτήματα είναι περισσότε¬ 
ρα, αυτά και οι απαντήσεις χωρίζονται μεταξύ τους με ο¬ 
ριζόντια γραμμή. 

5. Ο ψηφοφόρος εκφράζει την προτίμησή του σε κάθε 
ερώτημα, θέτοντας, παραπλεύρως της απάντησης που 
προκρίνει, σταυρό ή άλλη, καθορισμένη στο προεδρικό 
διάταγμα προκήρυξης του δημοψηφίσματος, ένδειξη, με 
μελάνι μαύρης ή γαλάζιας απόχρωσης. 

6. Όταν δεν τίθεται σταυρός ή άλλη προβλεπόμενη έν¬ 
δειξη σε έντυπο ψηφοδέλτιο, αυτό για κάθε ερώτημα 
χωρίς απάντηση θεωρείται λευκό. 

Άρθρο 16 

1. Από τις προτιμήσεις των ψηφοφόρων σε κάθε ερώ¬ 
τημα επικρατεί εκείνη, η οποία συγκεντρώνει την απόλυ¬ 
τη πλειοψηφία των έγκυρων ψηφοδελτίων. 

2. Στα έγκυρα ψηφοδέλτια δεν προσμετρώνται τα λευ¬ 
κά. 

3. Το αποτέλεσμα δημοψηφίσματος για κρίσιμο εθνικό 
θέμα είναι δεσμευτικό, όταν στην ψηφοφορία λάβει μέ¬ 
ρος τουλάχιστον το σαράντα τοις εκατό (40%) όσων έ¬ 
χουν εγγράφει στους εκλογικούς καταλόγους. 

4. Το αποτέλεσμα δημοψηφίσματος για ψηφισμένο νο¬ 
μοσχέδιο που ρυθμίζει σοβαρό κοινωνικό ζήτημα είναι 
δεσμευτικό, όταν στην ψηφοφορία λάβει μέρος τουλάχι¬ 
στον το πενήντα τοις εκατό (50%) όσων έχουν εγγράφει 
στους εκλογικούς καταλόγους. 

ΚΕΦΑΛΑΙΟ ΠΕΜΠΤΟ 
ΔΙΑΛΟΓΗ ΤΩΝ ΨΗΦΟΔΕΛΤΙΩΝ 

Αρθρο 17 

1. Μετά το άνοιγμα της κάλπης και την αρίθμηση των 
φακέλων η εφορευτική επιτροπή προβαίνει στη διαλογή 
των ψηφοδελτίων ως εξής: 

α) ο πρόεδρός της ή όποιος διευθύνει τις εργασίες της 
παίρνει από την κάλπη ένα-ένα φάκελο, τον αποσφραγί¬ 
ζει και, αφού διακριβώσει ότι το ψηφοδέλτιο είναι έγκυ¬ 
ρο, το επιδεικνύει, σε όποιον από τους παρισταμένους 
το ζητήσει, και διαβάζει το περιεχόμενό του, έτσι ώστε 
να τον ακούνε όλοι, 

β) κάθε έγκυρο ψηφοδέλτιο αριθμείται κατά τη σειρά 
εξαγωγής του από την κάλπη και μονογραφείται από τον 
πρόεδρο της εφορευτικής επιτροπής ή εκείνον που διευ¬ 
θύνει τις εργασίες της, ο οποίος θέτει τη μονογραφή του 
δίπλα από το σταυρό ή την οποιαδήποτε άλλη καθορι¬ 
σμένη ένδειξη, και 

γ) στη συνέχεια συμπληρώνεται ο αριθμός του ψηφο¬ 
δελτίου στον ειδικό πίνακα και στην αντίστοιχη στήλη 
του ερωτήματος του δημοψηφίσματος. 

2. Αμέσως μόλις ολοκληρωθεί η διαλογή, ο πρόεδρος 
της εφορευτικής επιτροπής ή εκείνος που διευθύνει τις 
εργασίες της, τηλεγραφεί ή ανακοινώνει, εγγράφως ή 
με οποιοδήποτε άλλο πρόσφορο μέσο και χωρίς καμία 
καθυστέρηση στον αρμόδιο Αντιπεριφερειάρχη της περι¬ 
φερειακής ενότητας της έδρας κάθε νομού που υπάγε¬ 
ται το εκλογικό τμήμα και για την Περιφέρεια Αττικής 
στον Περιφερειάρχη της, το αποτέλεσμα της διαλογής 
των ψηφοδελτίων. 

Στην ανακοίνωση περιλαμβάνονται: 
α) ο συνολικός αριθμός των ψηφοφόρων που είναι 
γραμμένοι στο εκλογικό τμήμα, 
β) ο συνολικός αριθμός των ψηφοφόρων που ψήφισαν, 
γ) ο αριθμός των ψηφοδελτίων που αναγνωρίστηκαν 
ως έγκυρα, 

δ) ο αριθμός των άκυρων ψηφοδελτίων, 
ε) ο αριθμός των λευκών ψηφοδελτίων, και 
στ) ο αριθμός των έγκυρων ψηφοδελτίων που συγκέ¬ 
ντρωσαν οι απαντήσεις σε κάθε ερώτημα. 

3. Για την εκτέλεση των υποχρεώσεων της προηγού¬ 
μενης παραγράφου, τίθενται στη διάθεση του προέδρου 
της εφορευτικής επιτροπής ή όποιου διευθύνει τις εργα¬ 
σίες της, όλα τα όργανα της Ελληνικής Αστυνομίας που 
υπηρετούν στην περιφέρεια του εκλογικού τμήματος και 
στην ανάγκη και πολίτες, οι οποίοι είναι υποχρεωμένοι 
να εκτελέσουν αμέσως την εντολή που τους δόθηκε. 

Οποιαδήποτε παράλειψη του προέδρου ή εκείνου που 
διευθύνει τις εργασίες της εφορευτικής επιτροπής ή των 
δημοσίων οργάνων ή των πολιτών τιμωρείται σύμφωνα 
με την ισχύουσα εκλογική νομοθεσία. 

Άρθρο 18 

1. Μετά το πέρας της διαλογής κλείνεται ο πίνακας 
διαλογής του προηγούμενου άρθρου με πράξη που γρά¬ 
φεται σε αυτόν και υπογράφεται από τον πρόεδρο της ε¬ 
φορευτικής επιτροπής ή εκείνον που διευθύνει τις εργα¬ 
σίες της και τα μέλη της. 


2. Αμέσως μετά συντάσσεται άλλη πράξη, που υπο¬ 
γράφουν όλοι οι προηγούμενοι, στην οποία αναφέρο- 
νται: 

α) η ημέρα και η ώρα του πέρατος της διαλογής, 
β) ο συνολικός αριθμός των ψηφοφόρων που είναι 
γραμμένοι στο εκλογικό τμήμα, 
γ) ο συνολικός αριθμός των ψηφοφόρων που ψήφισαν, 
δ) ο συνολικός αριθμός των φακέλων που βρέθηκαν 
στην κάλπη, 

ε) ο αριθμός των ψηφοδελτίων που αναγνωρίστηκαν 
ως έγκυρα, 

στ) ο αριθμός των άκυρων ψηφοδελτίων, 
ζ) ο αριθμός των λευκών ψηφοδελτίων, 
η) ο αριθμός των ψηφοδελτίων που προσβλήθηκαν ως 
άκυρα, αλλά κηρύχθηκαν έγκυρα, και 
θ) ο αριθμός των έγκυρων ψηφοδελτίων, περιλαμβανο- 
μένων όσων προσβλήθηκαν αλλά κηρύχθηκαν έγκυρα, 
που συγκέντρωσαν οι απαντήσεις σε κάθε ερώτημα. 

Η πράξη διαβάζεται δημόσια και αντίγραφό της διαβι¬ 
βάζεται στον αρμόδιο Αντιπεριφερειάρχη ή στον Περι¬ 
φερειάρχη Αττικής και στο δήμαρχο του Δήμου, στην πε¬ 
ριφέρεια του οποίου υπάγεται το εκλογικό τμήμα. 

3. Μετά το πέρας της διαλογής η εφορευτική επιτροπή 
παραδίδει στο δήμαρχο την κάλπη, αφού κλείσει μέσα 
σε αυτήν όσα τυχόν εκλογικά είδη περίσσεψαν, τα οποία 
είναι υποχρεωμένος να φυλάξει. 

ΚΕΦΑΛΑΙΟ ΕΚΤΟ 

ΑΠΟΤΕΛΕΣΜΑ ΤΗΣ ΨΗΦΟΦΟΡΙΑΣ 
Άρθρο 19 

1. Την επόμενη της ψηφοφορίας αρχίζει από το αρμό¬ 
διο Πρωτοδικείο κάθε εκλογικής περιφέρειας η συγκέ¬ 
ντρωση και η κατάταξη των αποτελεσμάτων της ψηφο¬ 
φορίας. 

2. Μόλις συγκεντρωθούν τα αποτελέσματα όλων των 
εφορευτικών επιτροπών της εκλογικής περιφέρειας, το 
οικείο Πρωτοδικείο προβαίνει στη σύνταξη του πίνακα 
των αποτελεσμάτων της επόμενης παραγράφου. 

3. Στον πίνακα αποτελεσμάτων περιλαμβάνονται: 
α) ο αριθμός των εγγεγραμμένων ψηφοφόρων, 
β) ο αριθμός των ψηφοφόρων που ψήφισαν, 

γ) ο αριθμός των έγκυρων ψηφοδελτίων, 
δ) ο αριθμός των λευκών ψηφοδελτίων, 
ε) ο αριθμός των άκυρων ψηφοδελτίων, και 
στ) ο αριθμός των έγκυρων ψηφοδελτίων που συγκέ¬ 
ντρωσαν οι απαντήσεις σε κάθε ερώτημα. 

4. Ο πίνακας υπογράφεται από τον Πρόεδρο του Πρω¬ 
τοδικείου. 

5. Επικυρωμένο αντίγραφό του αποστέλλεται αμέσως 
στον Υπουργό Εσωτερικών. 

6. Με βάση τους πίνακες η Ανωτάτη Εφορευτική Επι¬ 
τροπή εκδίδει το γενικό οριστικό πίνακα αποτελεσμά¬ 
των. 

7. Ο γενικός οριστικός πίνακας αποτελεσμάτων, στον 
οποίο περιλαμβάνονται και οι αντίστοιχοι πίνακες από τα 
αρμόδια Πρωτοδικεία κάθε εκλογικής περιφέρειας, δη¬ 
μοσιεύεται με φροντίδα του Υπουργού Εσωτερικών στην 
Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6641 


ΚΕΦΑΛΑΙΟ ΕΒΔΟΜΟ 

ΕΛΕΓΧΟΣ ΤΟΥ ΚΥΡΟΥΣ ΤΟΥ ΔΗΜΟΨΗΦΙΣΜΑΤΟΣ 
ΚΑΙ ΤΟΥ ΑΠΟΤΕΛΕΣΜΑΤΟΣ ΤΗΣ ΨΗΦΟΦΟΡΙΑΣ 

Άρθρο 20 

1. Ο έλεγχος του κύρους του δημοψηφίσματος και του 
αποτελέσματος της ψηφοφορίας ανήκει στην αρμοδιό¬ 
τητα του Ανώτατου Ειδικού Δικαστηρίου του άρθρου 100 
του Συντάγματος. 

Κατά τα λοιπά, εφαρμόζονται οι διατάξεις των άρθρων 
35-38 του ν. 345/1976 (Α' 141). 

2. Οι ενστάσεις κατά του κύρους του δημοψηφίσματος 
και του αποτελέσματος της ψηφοφορίας συζητούνται 
κατά προτίμηση και πάντως εντός μηνάς από τη διεξα¬ 
γωγή της ψηφοφορίας. 

3. Στην περίπτωση δημοψηφίσματος για ψηφισμένο 
νομοσχέδιο που ρυθμίζει σοβαρό κοινωνικό ζήτημα, η α¬ 
πόφαση του Ανωτάτου Ειδικού Δικαστηρίου εκδίδεται ε¬ 
ντός αποκλειστικής προθεσμίας δεκαπέντε ημερών από 
τη διεξαγωγή της συζήτησης. 

ΚΕΦΑΛΑΙΟ ΟΓΔΟΟ 
ΤΕΛΙΚΕΣ ΔΙΑΤΑΞΕΙΣ 

Αρθρο 21 

1. Για όσα θέματα δεν ρυθμίζονται ειδικά στον παρό¬ 
ντα νόμο, εφαρμόζονται ανάλογα το π.δ. 96/2007, ιδίως 


τα άρθρα 4-5, 8, 15, 27-28,48,73,76, 92, 107, 128, και ο 
ν. 3023/2002. 

2. Με απόφαση του Υπουργού Εσωτερικών και του, 
κατά περίπτωση, συναρμόδιου Υπουργού καθορίζονται 
κάθε άλλη λεπτομέρεια για την εφαρμογή του παρόντος 
νόμου. 

Άρθρο 22 

Το άρθρο 132 του π.δ. 96/2007 αντικαθίσταται ως ε¬ 
ξής: 

«Ο Περιφερειάρχης Αττικής είναι αρμόδιος για την 
προπαρασκευή και τη διενέργεια των γενικών βουλευτι¬ 
κών εκλογών και κάθε άλλης εκδήλωσης της λαϊκής θέ¬ 
λησης σε όλους τους δήμους του Νομού Αττικής.» 

Άρθρο 23 

1. Όπου στις διατάξεις του π.δ. 96/2007 αναφέρεται 
«ο Νομάρχης» νοείται «ο Αντιπεριφερειάρχης της περι¬ 
φερειακής ενότητας της έδρας κάθε νομού, ο οποίος εί¬ 
ναι αρμόδιος για την προετοιμασία και τη διενέργεια των 
γενικών βουλευτικών εκλογών, καθώς επίσης κάθε άλ¬ 
λης εκδήλωσης της λαϊκής θέλησης σε όλους τους δή¬ 
μους του οικείου νομού». 

2. Όπου στις διατάξεις του π.δ. 96/2007 αναφέρεται 
«ο Υπουργός Εσωτερικών, Δημόσιας Διοίκησης και Απο¬ 
κέντρωσης», νοείται «ο Υπουργός Εσωτερικών». 

Άρθρο 24 

Από την έναρξη ισχύος του παρόντος καταργείται ο 
ν. 350/1976 (ΑΊ50). 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 18 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 


ΕΠΙΚΡΑΤΕΙΑΣ 

ΗΛΙΑΣ ΜΟΣΙΑΛΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 21 Οκτωβρίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: Ιιί1ρ://νννννν.β1.9Γ - β-πιαΜ: ννββπΐ33ΐβι·.βΙ@6ΐ.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































